Antti Rissanen (ampuja)

Antti Rissanen (28. huhtikuuta 1931 Tuusniemi – 7. marraskuuta 2019) oli suomalainen kivääriampuja.Urheilumme Kasvot Osa 5, Rissanen, Antti, sivu 187, vastaavat toimittajat Risto Rantala, Markku Siukonen, Oy Scandia Kirjat Ab, Keuruu 1979

Rissanen sijoittui Tokion olympialaisissa 1964 vapaakiväärin täysottelussa kymmenenneksi. Maailmanmestaruuskilpailuissa hän saavutti sotilaskiväärin joukkuekilpailussa pronssia vuonna 1962.

Rissanen edusti kotimaassaan Haminan Ampumaseuraa. Rissanen valittiin vuonna 1959 Kymenlaakson parhaaksi uheilijaksi. Vuonna 1961 hän ampui sotilaskiväärillä Pohjoismaiden mestaruushopeaa Oslossa norjalaisen Axel Marthinsenin jälkeen. Maaotteluissa Rissanen edusti Suomea Neuvostoliittoa, Länsi-Saksaa ja Ruotsia vastaan. Suomen mestaruuteen Rissanen ylsi sotilaskiväärillä vuosina 1959 ja 1962, ollen lisäksi paras makuulta ja pystystä vuonna 1959 sekä polvelta 1962. Hänellä oli kahdeksan Puolustusvoimain mestaruutta, sotilas- ja vapaakiväärin kultamerkit Kairon MM-kilpailuista sekä SAL:n suurmestariluokka pienois-, sotilas- ja vapaakiväärillä.

Rissanen oli ammatiltaan ylivääpeli ja hänen kotikuntansa oli Hamina. Rissanen harrasti hiihtoa ja voimistelua.

 Lähteet 

Luokka:Suomalaiset ampujat
Luokka:Vuonna 1931 syntyneet
Luokka:Vuonna 2019 kuolleet